EkBass/fiwiki-20250220-pages-articles huggingface dataset:
Nothing Else Matters

Nothing Else Matters () on kappale thrash metal -yhtye Metallican vuoden 1991 albumilla Metallica. Se on julkaistu myös singlenä vuonna 1992. ”Nothing Else Matters” on yksi yhtyeen tunnetuimmista kappaleista. Se tunnetaan varsinkin alkusoinnuistaan ja kitarasoolostaan. Se on Metallican harvoja rauhallisia balladeja. James Hetfield äänitti kappaleeseen sekä komppi- että soolokitarat. Kappale on myös mukana Guitar Hero: Metallica -pelissä. Nothing Else Mattersin video esitettiin MTV:lla 26. helmikuuta 1992. Suomalainen metalliyhtye Apocalyptica levytti kappaleesta coverin vuonna 1998 ja se julkaistiin yhtyeen toisella albumilla Inquisition Symphony. Apocalyptican versio kappaleesta soi televisiosarjassa Wednesday sarjan vuonna 2022 julkaistulla ensimmäisellä tuotantokaudella. Kappale on ylittänyt miljardin kuuntelun rajan Spotifyssä. == Nothing Else Matters ’99 == Kappaleesta julkaistiin uusintasingle vuoden 1999 livealbumilta S&M.; == Albumijulkaisut == *Metallica (1991) *Live Shit: Binge & Purge (liveboksi, 1993) *S&M; (live, 1999) == Kappaleet == == Lähteet == == Aiheesta muualla == * Metallica - Nothing Else Matters (Official Music Video) YouTubessa Luokka:Vuoden 1991 kappaleet Luokka:Metallican kappaleet
Drew Tyler Bell

Drew Tyler Bell (s. 29. tammikuuta 1986 Indiana, Yhdysvallat) on yhdysvaltalainen näyttelijä. Drew Tyler Bell työskentelee Los Angelesissa Hollywoodissa. Hän aloitti televisiouransa sarjassa Jake 2.0. Hän näytteli vuosina 2004–2010 sarjassa Kauniit ja rohkeat, jossa hänen roolihahmonsa oli Thomas Forrester. Hän asuu Los Angelesissa nykyään vakituisesti työnsä takia. ==Aiheesta muualla== * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
Tuomo Paakkari

Tuomo Paakkari (s. 6. elokuuta 1974 Kotka) on entinen suomalainen jalkapalloilija. Pelipaikaltaan hän oli vasen laitapuolustaja. Paakkari on edustanut pitkään kotkalaisia jalkapalloseuroja FC KooTeePeetä, Kotkan TP:tä ja KTP:tä Veikkausliigassa, Ykkösessä, Kakkosessa ja Kolmosessa. Ensiesiintymisensä liigassa Paakkari teki kaudella 1999 Kotkan TP:ssä ja viimeinen kausi Veikkausliigassa on ollut 2006 FC KooTeePeessä. Hän on pelannut 123 Veikkausliiga-ottelua ja tehnyt niissä kaksi maalia. ==Lähteet== *http://www.veikkausliiga.hs.prewise.com/ennatykset_index.htm Luokka:Suomalaiset jalkapalloilijat Luokka:Veikkausliigan legendat Luokka:Vuonna 1974 syntyneet Luokka:Elävät henkilöt
Andrea Palladio

Andrea Palladio (30. marraskuuta 1508 Padova, Venetsian tasavalta – 19. elokuuta 1580)britannica.com: Andrea Palladio, tai Andrea di Pietro della Gondola, oli italialainen renessanssiarkkitehti, jota pidetään yhtenä vaikutusvaltaisimmista länsimaisen arkkitehtuurin historiassa. Esikuvinaan Palladio piti Vitruviusta ja maanmiestään Leon Battista Albertia. ==Ura== Andrea di Pietro della Gondola meni 13-vuotiaana kivenhakkaajan oppiin padovalaiseen kivenveistämöön ja kaksi vuotta myöhemmin aloitti rakennuskuvanveiston opinnot Vicenzassa Porlezzan oppilaana. Vuoden 1537 jälkeen, otettuaan jo käyttöön taiteilijanimensä, Palladion huomio suuntautui antiikin arkkitehtuuriin, mikä vei hänet mittailemaan antiikin rakennuksia Roomaan 1545 ja 1547. Arkkitehtina Palladion läpimurto tapahtui 1549, jolloin hän sai suunniteltavakseen Vicenzan basilikan. Sen jälkeen Palladio suunnitteli Vicenzaan lukuisia palatseja, joissa hän sai toteuttaa antiikin arkkitehtuurin ihanteitaan. Vuonna 1571 Palladio nimitettiin Venetsian johtavaksi arkkitehdiksi, minkä jälkeen hän suunnitteli Venetsiaan useita kirkkoja. Palladio kiteytti maineensa kirjassaan I quattro libri dell'architettura (Neljä kirjaa arkkitehtuurista), joka julkaistiin 1570. == Arkkitehtuuri == === Arkkitehtuurin luonne === Palladion mukaan on nimetty tyyli, palladiolaisuus. Keskeistä hänen arkkitehtuurissaan oli paluu lähteille ad fontes, eli roomalaisten monumenttien huolellinen tutkimus, ja suunnittelun matemaattinen luonne (mittasuhteet, symmetrisyys), sekä koristelun askeettisuus. Toisin kuin monet muut, Palladio piti tärkeänä myös tilaa rakennuksen ympärillä. Hänen rakennuksensa on suunniteltu tarkasteltaviksi kaikilta puolilta. === Palladion suunnittelemia rakennuksia === Palladio suunnitteli kirkkoja, huviloita ja palatseja erityisesti Venetsian ympäristöön. Hänen töistään kuuluisin on Villa Capra ("la Rotonda") Vicenzan kaupungissa. Se valmistui vasta Palladion kuoleman jälkeen 1591. Muita töitä ovat Vicenzan kaupungintalo ja Venetsian Il Redentoren kirkko. Palladion villat kuuluvat Unescon maailmanperintöluetteloon. === Vaikutus arkkitehtuuriin === Palladio sai useita seuraajia 1600- ja 1700-luvuilla Englannissa (Christopher Wren, Inigo Jones, Isaac Ware), Skotlannissa (Robert Adam) ja Pohjois-Amerikassa (Thomas Jefferson). Venäjällä Giacomo Quarenghi jatkoi palladiolaista perinnettä 1800-luvulla. Uusklassismia voidaan pitää palladiolaisuuden muunnoksena. Vielä modernismin kaudella Le Corbusier piti Palladiota oppi-isänään (Villa Savoye). ==Lähteet== == Aiheesta muualla == * Palladion suunnittelemia huviloita Luokka:Italialaiset arkkitehdit Luokka:Renessanssiarkkitehdit Luokka:Vuonna 1508 syntyneet Luokka:Vuonna 1580 kuolleet Luokka:Manierismi * Luokka:Seulonnan keskeiset artikkelit
Mius

Mius (, ) on Itä-Euroopassa Etelä-Venäjän ja Itä-Ukrainan alueella virtaava 258 km:n pituinen joki. Keskivirtaus on 12,1 m3/s, kun 65 kilometriä suuaukosta yläjuoksulle olevassa mittauspisteessä. Joki saa alkunsa Ukrainassa Donetskin alueen ja Luhanskin alueen rajaseudulta, virtaa halki Krasnyi Lutšin kaupungin lounaispuolelta (Miusynsk) ja jatkaa sitten Venäjän puolelle Rostovin alueelle. Joki laskee Asovanmerestä lahtena erkanevaan Miusinsuistoon (Miusski liman) Taganrogin kaupungin länsipuolella. Toisen maailmansodan aikana saksalaiset linnoittautuivat joen varteen Mius-linjalle, jossa käytiin Rostovin taistelun yhteydessä kiivaita taisteluita. Myös suomalaisella Waffen- SS-vapaaehtoispataljoonalla oli oma rintamakaistansa Mius-joella ja pataljoona osallistui siellä torjuntataisteluihin aina kesään 1942 asti, jolloin saksalaiset aloittivat laajan hyökkäyksen Kaukasukselle. Elokuussa 1943 neuvostojoukot valtasivat seudun uudelleen. ==Lähteet== Luokka:Rostovin alueen joet Luokka:Venäjän joet Luokka:Ukrainan joet Luokka:Asovanmereen laskevat vesistöt Luokka:Venäjän vesistöt
Susan Flannery

Susan Flannery (s. 31. heinäkuuta 1939 Jersey City, New Jersey) on yhdysvaltalainen näyttelijä, jonka tunnetuin rooli lienee saippuasarja Kauniiden ja rohkeiden Stephanie Forrester. Flannery on näytellyt myös muun muassa sarjassa Päivien viemää vuosina 1966–1975. Hän vieraili aikoinaan myös televisiosarja Dallasissa. Flannery on aikonut jättää Kauniit ja rohkeat jo useamman kerran, mutta ohjaaja on saanut aina hänet jäämään. Alkuvuonna 2011 Susan Flannery kertoi lehdistölle olevansa sarjassa vielä kaksi vuotta, jonka jälkeen hän jäisi eläkkeelle. 23\. elokuuta 2012 vahvistettiin, että Flannery jättää Kauniit ja rohkeat. Hän suostui jatkamaan sarjassa joulukuuhun 2012 saakka, jotta Stephanielle saataisiin kirjoitettua mahdollisimman hyvä poistumistarina. Viimeinen jakso, jossa Flannery esiintyi, nähtiin Suomessa 9. toukokuuta 2013. Luokka:Yhdysvaltalaiset näyttelijät Luokka:Vuonna 1939 syntyneet Luokka:Elävät henkilöt
Est (Burkina Faso)

Est on hallintoalue Burkina Fason itäosassaMonographie, s. 27.. Sen pääkaupunki on Fada N’Gourma. Alueella on vuoden 2006 väestönlaskennan mukaan 1 212 284 asukasta. Sen pinta-ala on 46 694 neliökilometriä. ==Maantiede, ilmasto ja luonto== Vuonna 2001 perustettu alue käsittää 17 % Burkina Fason pinta-alasta. Se rajoittuu lännessä Centre-Estin ja Centre-Nordin ja pohjoisessa Sahelin alueisiin sekä idässä Nigeriin ja etelässä Beniniin ja Togoon. Alue on pitkäaikaisen eroosion kuluttamaa puolitasankoa. Keskikorkeus on 400 metriä.Monographie, s. 25. Vesistöjä ovat Pendjari, Sirba ja Tapoa. Pendjarin sivujoen Oualin varrella sijaitsee Kompiengan patoallas. Ilmasto on sudanilais-sahelilainen. Vuotuinen sademäärä on 900–1100 millimetriä. Sadekausi kestää toukokuusta syyskuuhun.Monographie, s. 26.. Kasvillisuus on aroa, pensas- ja metsäsavannia ja galleriametsiä. Pinta-alasta yli kymmenesosa on luonnonsuojelualuetta. Alueella sijaitsevat muun muassa Arlyn kansallispuisto ja W-kansallispuisto. ==Hallinnollinen jako ja asutus== Alueeseen kuuluu viisi provinssia, 27 departementtia, viisi kaupunkikuntaa, 22 maalaiskuntaa ja 765 tai 806 kylää. Provinssit ovat Gnagna, Gourma, Komondjari, Kompienga ja Tapoa. Kaupunkeja ovat niiden keskuspaikat Bogandé, Diapaga, Fada N’Gourma, Gayéri ja Pama. Alueella asuu 8,6 % Burkina Fason väestöstä. Kaupunkiväestön osuus on 6,6 %, mikä on huomattavasti alle maan keskiarvon (22,7 %).Monographie, s. 30. Asukkaista kaksi kolmasosaa on gurmia. Lisäksi on moseja ja fulbeja. Puhutuimmat kielet ovat gurma (66,1 %), moore (15,6 %) ja fulani (12,9 %)Monographie, s. 42.. Muslimeja on 38,2 %, animisteja 30,7 %, katolisia 17,9 % ja protestantteja 11,2 %Monographie, s. 40.. ==Talous== Väestöstä 93 % harjoittaa maanviljelyä ja karjanhoitoa. Muita elinkeinoja ovat kaupankäynti ja käsityöammatit.Monographie, s. 80. ==Lähteet== * ===Viitteet=== Luokka:Burkina Fason alueet
Hunter Tylo

Hunter Tylo (oik. Deborah Jo Hunter, s. 3. heinäkuuta 1962 Fort Worth, Texas) on yhdysvaltalainen malli ja näyttelijä. Ensimmäisen avioliittonsa aikana Tylo käytti nimeä Deborah Morehart. Tästä avioliitosta Tylolla on yksi lapsi. Vuonna 1987 Tylo avioitui Michael Tylon kanssa. Heillä on kolme yhteistä lasta, joista vanhin, Michael, kuoli lokakuussa 2007 Las Vegasissahttp://www.iltasanomat.fi/viihde/uutinen.asp?id=1446756 . Avioliitto Michael Tylon kanssa päätyi avioeroon vuonna 2005. Tylo solmi kolmannen avioliittonsa vuonna 2009 Gersson Archilan kanssa. Pari vihittiin pienimuotoisin menoin Las Vegasissahttp://www.iltalehti.fi/viihde/2009121210770906_vi.shtml. Hunter Tylo on tehnyt monia rooleja eri draamasarjoissa; muun muassa All My Childrenissä ja Kauniissa ja rohkeissa, jossa hän on näytellyt vuodesta 1990 aina vuoteen 2002 saakka, jonka jälkeen hänen hahmonsa kirjoitettiin ulos. Vuonna 2005 hän kuitenkin palasi takaisin sarjaan. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
Pyhä myyntitykki

Pyhä myyntitykki (Holy Man) on vuonna 1998 valmistunut komediaelokuva. Elokuvan pääosissa ovat Eddie Murphy, Jeff Goldblum ja Kelly Preston. ==Juoni== Mainostajat törmäävät mystiseen mieheen, joka tottelee kirjainta G. He pyörittävät ohjelmaa tämän ympärillä. Kansa ei tunne syyllisyyttä ostaessaan, ja G on todella suosittu. Mutta onko hän onnellinen? Luokka:Vuoden 1998 yhdysvaltalaiset elokuvat Luokka:Yhdysvaltalaiset komediaelokuvat Luokka:Stephen Herekin ohjaamat elokuvat
Norodom Ranariddh

Samdech Krom Preah Norodom Ranariddh (2. tammikuuta 1944 Phnom Penh – 28. marraskuuta 2021Former Cambodian prime minister Prince Norodom Ranariddh has died - information minister) oli Kambodžan kuninkaan Norodom Sihanoukin poika, Norodom Sihamonin velipuoli ja rojalistisen Funcinpec-puolueen johtaja 1992–2006. Timeline Cambodia BBC News. Hän oli maansa pääministerinä 1993–1997, jolloin toisena pääministerinä toiminut Hun Sen syrjäytti hänet. Ranariddh vietti yhdeksän kuukautta maanpaossa ennen paluutaan keväällä 1998. Parlamentin puhemiehenä hän oli 1998–2006. Kun kuningas Norodom Sihanouk luopui vallasta lokakuussa 2004, Ranariddhin uskottiin seuraavan häntä, mutta hän sanoi kieltäytyvänsä ja yhdeksänjäseninen neuvosto valitsi Norodom Sihamonin kuninkaaksi. Norodom Ranariddh oli naimisissa prinsessa Norodom Marie Ranariddhin kanssa (o.s. Marie Eng), josta liitosta on kolme lasta. Prinssillä oli korkeakoulututkinto oikeustieteessä Aix-Marseille III -yliopistosta Ranskasta. == Lähteet == == Aiheesta muualla == * Lyhyt elämäkerta kuninkaallisella sivustolla * Profile: Prince Norodom Ranariddh (BBC, 07/1998) Luokka:Kambodžan pääministerit Luokka:Kambodžan kuninkaalliset Luokka:Vuonna 1944 syntyneet Luokka:Vuonna 2021 kuolleet
Austra Skujytė

Austra Skujytė (s. 12. elokuuta 1979 Biržai, Neuvostoliitto, nykyisin Liettua) on liettualainen yleisurheilun moniottelija ja olympiamitalisti. Skujytė voitti seitsenottelussa olympiahopeaa Ateenan kesäolympialaisissa 2004 silloisella ennätyksellään 6 435 pistettä ja olympiapronssia Lontoossa 2012 ennätyksellään 6 599 pistettä. Lontoossa hän sijoittui alun perin viidenneksi, mutta nousi lopulta pronssimitalistiksi kun edelle sijoittuneet Tatjana Tšernova ja Ljudmyla Josypenko hylättiin dopingin takia. Skujytė sai Lontoon olympiapronssinsa joulukuussa 2018. MM-kisoissa hän on osallistunut seitsenotteluun viidesti ja sijoittunut joka kerta kymmenen joukkoon ja parhaimmillaan neljänneksi Helsingissä 2005. Hän on osallistunut arvokilpailuihin myös kuulantyönnössä ja korkeushypyssä. Skujytė on kilpaillut myös kymmenottelussa, jossa hän on otellut voimassa olevan naisten maailmanennätyksen 8358 pistettä huhtikuussa 2005 Yhdysvaltojen Columbiassa. Skujytė on suorittanut Kansasin yliopistossa kinesiologian tutkinnon. == Saavutuksia == ;Seitsenottelu * Kesäolympialaiset ** Sydney 2000 kahdestoista ** Ateena 2004 hopeaa ** Lontoo 2012 pronssia * Maailmanmestaruuskilpailut ** Edmonton 2001 kuudes ** Pariisi 2003 kymmenes ** Helsinki 2005 neljäs ** Osaka 2007 kuudes ** Daegu 2011 seitsemäs * Euroopan-mestaruuskilpailut ** München 2002 neljäs ** Amsterdam 2016 14:s * Muuta ** Nuorten (23-v) EM-kisat 2001: pronssia ** Nuorten MM-kisat 1998: kuudes ;Viisiottelu * Sisäratojen MM-kisat 2004: pronssia * Sisäratojen EM-kisat 2007: neljäs * Sisäratojen MM-kisat 2008: viides * Sisäratojen EM-kisat 2011: hopeaa * Sisäratojen MM-kisat 2012: pronssia ;Kuulantyöntö * Maailmanmestaruuskilpailut ** Berliini 2009 karsiutui loppukilpailusta * Sisäratojen maailmanmestaruuskilpailut ** Doha 2010 karsiutui loppukilpailusta * Euroopan-mestaruuskilpailut ** Barcelona 2010 kymmenes ** Helsinki 2012 yhdestoista * Sisäratojen Euroopan- mestaruuskilpailut ** Belgrad 2017 karsiutui loppukilpailusta ;Korkeushyppy * Euroopan-mestaruuskilpailut ** Helsinki 2012 karsiutui loppukilpailusta ==Ennätykset == ;Kymmenottelun maailmanennätys *8358 pistettä (14.4.–15.4.2005) ** 12,49 (100 m), 46,19 (kiekko), 310 (seiväs), 48,78 (keihäs), 57,19 (400 m), 14,22 (100 m aidat), 612 (pituus), 16,42 (kuula), 178 (korkeus), 5.15,86 (1 500 m)) ===Henkilökohtaiset ennätykset === ;Ulkoradat * 100 m: 12,44 (2012) * 200 m: 24,82 (2004) * 400 m: 58,92 (2006) * 800 m: 2.15,92 (2004) * 100 m aj.: 13,96 (2011) * korkeushyppy: 192 (2012) * seiväshyppy: 320 (2006) * pituushyppy: 634 (2012) * kuulantyöntö: 17,86 (2009) * kiekonheitto: 53,89 (2010) * keihäänheitto: 54,10 (2012) * seitsenottelu 6599 (2012) * kymmenottelu 8358 (2005) ;Sisäradat * 400 m: 57,32 (2005) * 800 m: 2.16,21 (2007) * 60 m aj.:8,57 (2012) * korkeushyppy: 190 (2012) * pituushyppy: 639 (2005) * kuulantyöntö: 17,63 (2010) * viisiottelu: 4802 (2012) == Lähteet == * === Viitteet === Luokka:Liettualaiset yleisurheilun moniottelijat Luokka:Liettualaiset olympiamitalistit Luokka:Vuonna 1979 syntyneet Luokka:Elävät henkilöt
Boston Legal

Boston Legal on vuosina 2004–2008 ensiesitetty yhdysvaltalainen draamakomediasarja, joka on spin-off vuosien 1997–2004 sarjasta Oikeus ja kohtuus. Boston Legalia tehtiin viisi tuotantokautta. Ensimmäinen jakso esitettiin Yhdysvalloissa 3. lokakuuta 2004 ja viimeinen 8. joulukuuta 2008. Sarjan jaksojen pituus on noin 42 minuuttia. Boston Legalin, kuten edeltäjänsäkin, on luonut David E. Kelley. Sarjan päähenkilö on Oikeuden ja kohtuuden viimeisellä kaudella esiintynyt asianajaja Alan Shore, jota näyttelee James Spader. Sarjassa esiintyvät myös veteraaninäyttelijät Candice Bergen ja William Shatner kuvitteellisen bostonilaisen asianajotoimisto Crane, Poole & Schmidtin omistajina. Suomessa MTV3 esitti sarjan kaksi ensimmäistä tuotantokautta. == Keskeiset näyttelijät == == Lähteet == == Aiheesta muualla == * Luokka:2000-vuosikymmenen yhdysvaltalaiset draamakomediasarjat Luokka:2000-vuosikymmenen yhdysvaltalaiset rikossarjat Luokka:ABC:n televisio- ohjelmat
EADS CASA C-295

EADS CASA C-295M on Airbus Defence and Spacen Espanjassa valmistama sotilaskuljetuslentokone, joka on pidennetty versio CN-235-300-koneesta. C-295 on Suomen ilmavoimien historian suurin lentokone. ==Käyttö Suomessa== Suomen ilmavoimat on hankkinut koneita kolme kappaletta korvaamaan Fokker F.27 -koneet. Ensimmäisen kone saapui ilmavoimien 89-vuotispäiväksi 6. maaliskuuta 2007. Toinen kone saapui Suomeen 29. maaliskuuta. Näiden kahden koneen lisäksi ilmavoimilla on optio viiteen lisäkoneeseen. Ilmavoimat sai koneet noin vuoden alkuperäistä aikataulua edellä. Venezuela oli tilannut kymmenen konetta, mutta Yhdysvallat kielsi yhdysvaltalaisilla osilla varustettujen koneiden toimittamisen. Koneiden espanjalainen valmistaja olisi joutunut vaihtamaan koneiden osia toisiin, mikä ilmeisesti muutti ratkaisevasti lentokoneiden hintaa. Venezuela peruutti kaupan elokuussa 2006. Toukokuussa 2010 Suomen ilmavoimat käytti yhden optionsa. Kone tuli silloiselle Viestikoekeskukselle varustettuna Lockheed Martinin valvontalaitteistolla. Vuodesta 2014 konetta on operoinut Puolustusvoimien tiedustelulaitos. Kone korvasi 1980-luvun alkupuolelta käytössä olleen teknisesti vanhentuneen Fokker F27 Mk 100 -koneen (FF-1). CASA C-295 oli yksi ehdokkaista kun Suomen rajavartiolaitos uusii ikääntyvän Dornier-kalustonsa. Viimeisille kierroksille koneyyppi ei päässyt. ==Onnettomuuksia== CASA C-295:lle sattui ensimmäinen vakava onnettomuus 23. tammikuuta 2008, kun Puolan ilmavoimien lentokone putosi maahan Luoteis- Puolassa ja kaikki sen 20 matkustajaa ja miehistön jäsentä kuolivat. To pierwsza taka katastrofa na swiecie Algerian ilmavoimien CASA C-295 putosi Ranskassa Mendessa Lozèren lähellä 9. marraskuuta 2012, jolloin kuusi henkilöä kuoli.https://www.baaa-acro.com/crash/crash-casa-c-295m-near-mende-6-killed Viitattu 25.9.2019. ==Lähteet== *Armada international 5/2005 page 1-2 PDF- tiedostomuoto *MTV3 Uutiset 6.3.2007 === Viitteet === ==Aiheesta muualla== *Puolustusvoimat: Ensimmäinen EADS CASA C-295M saapui Suomeen * Airbus Defence and Space: C-295 C-295 Luokka:Espanjalaiset kuljetuskoneet Luokka:1990-luvun kuljetuskoneet Luokka:Seulonnan keskeiset artikkelit
AMX-10P

AMX-10P on ranskalainen GIAT:n valmistama rynnäkköpanssarivaunu Ranskan armeijan käyttöön. Ensimmäinen prototyyppi valmistui 1968 ja ensimmäiset tuotantomallit 1973. ==Käyttäjät== * Arabiemiirikunnat * Bosnia ja Hertsegovina * Indonesia * Kreikka * Marokko * Meksiko * Qatar * Ranska * Saudi-Arabia * Singapore == Aiheesta muualla == * Tank Encyclopedia Luokka:Ranskalaiset rynnäkköpanssarivaunut
Ukkonen (albumi)

Ukkonen on Maj Karman 16. elokuuta 2006 julkaistu seitsemäs albumi ja samalla ensimmäinen albumi, jolla soittaa yhtyeen uusi basisti, Kimmo Kurittu. Levyn on tuottanut Rauli "Illusion Rake" Eskolin. Ukkonen nousi julkaisuviikollaan Suomen virallisen listan kärkeen. Ennen levyn julkaisua "Rukous"-kappaleesta ilmestyi single, jolla on myös levylle päätymätön raita "Sydän on yksinäinen saalistaja". Singlen oli tarkoitus ilmestyä EP-levynä, jolla olisi ollut useampi levylle päätymätön raita. EP jäi kuitenkin vain suunnitelmaksi, kun sille kaavailtuun Motörheadin "Orgasmatron"-kappaleesta tehtyyn käännökseen "Orgasmoottori" ei saatu julkaisulupaa. "Luovuttanut enkeli" -kappaleesta on julkaistu internet-single, jonka voi ladata yhtyeen kotisivulta. "Ukkonen" sekä "Kokki, varas, vaimo ja rakastaja" -kappaleista on tehty sekä musiikkivideot että promootiosinglet radioasemien käyttöön. Albumi nousi ilmestymisviikollaan Suomen albumilistan sijalle 1. Listaviikkoja on kertyi yhteensä 19.. Albumi on myynyt yli 15 000 kappaletta ja ylittänyt kultalevyn rajanJohanna Kustannus - Uutiset . == Kappaleet == # # # # # # # # # # # # === Attentaatti EP === Attentaatti on Maj Karman viisikappaleinen EP jonka julkaisusta ilmoitettiin yhtyeen sivuilla 4. heinäkuuta 2007. EP:tä painettiin vain yksi kappale, ja se oli pääpalkintona kisassa, jossa piti arvata yhtyeen Hajokki-bussin mittariin vuoden 2007 heinäkuun aikana kertyvät metrit. Tulosten piti tulla julki 6. elokuuta 2007, mutta uutinen kilpailun ratkeamisesta tuli yhtyeen kotisivuille vasta 7. syyskuuta. ;Kappaleet # Attentaatti # Haavat (studiolive) # The Best of Mozart (studiolive) # Attentaatti (live) # Kato mitä äijä # Rukous hmpp == Kokoonpano == * Herra Ylppö – laulu * Häiriö – kitara, taustalaulu * J. Savolainen – rummut * K. Kurittu – basso, taustalaulu === Tuotanto === * Rauli "Illusion Rake" Eskolin – tuottaja, äänittäjä, miksaaja * Pauli Saastamoinen – masteroija * Olga – taustalaulu (kappaleet 1 ja 6) * Rauna Sirola, Emma Pihkala, Ulla Lampela, Elina Kivinen – jousisoittimet (kappaleet 1 ja 4) == Arvostelut == * Desibeli.net: Desibeli.net * Imperiumi.net: Imperiumi.net * Kaaoszine: 9½/10 * Soundi: Soundi == Lähteet == Luokka:Vuoden 2006 albumit Luokka:Maj Karman albumit Luokka:Rauli Eskolinin tuottamat albumit
Brjansk

Brjansk () on Venäjän länsirajalla sijaitsevan Brjanskin alueen pääkaupunki, 379 km Moskovasta lounaaseen. Kaupungissa asui yhteensä 415 721 henkeä (vuoden 2010 väestönlaskenta). ==Historiaa== thumb|left|170px|Ortodoksinen kirkko Brjanskissa thumb|270px|Brjanskin Orjolin rautatieasema on tärkeä rautateiden risteysasema thumb|right|270px|Brjanskin teatteritalo Kaupunki perustettiin vuonna 985 sotilastukikohdaksi Desnajoen ja sen haarajoen Bolvan risteyskohtaan. Paikkakunta mainitaan kirjallisissa lähteissä aluksi nimellä Dobrjask (Добряньск). Vuonna 1310 tataarit valloittivat kaupungin. 1400-luvun puolivälissä Moskovan ruhtinaskunta yritti vallata kaupungin takaisin ja onnistui tässä vuonna 1503. 1800-luvulla kaupungista tuli merkittävä metalli- ja tekstiiliteollisuuden keskus. Kaupungissa asui vuonna 1917 jo 30 000 asukasta. Toisen maailmansodan aikana saksalaiset miehittivät kaupunkia lokakuusta 1941 syyskuuhun 1943 asti ja kaupunki kärsi taisteluissa pahoja vaurioita. === Asukasluvun kehitys === Vuosi Brjanskin asukasluku 1959 219 124 1970 340 922 1979 416 962 1989 473 111 2002 450 289 2010 415 721 ==Liikenneyhteyksiä== Brjansk on erittäin keskeinen Venäjän rautateiden risteyspaikkakunta maan länsiosissa. Kaupungissa on kaksi merkittävää rautatieasemaa. Näistä pienempi on Brjansk-Lgovski (eli Brjansk 2, Брянск-Льговский), joka sijaitsee Moskovasta lounaaseen johtavan, Kalugan kautta saapuvan pääradan varrella. Päärataverkko jatkaa yhtäältä länteen kohti Valko-Venäjän Homelia ja toisaalta etelään, josta se Navljan risteysaseman jälkeen jatkaa lounaaseen esimerkiksi kohti Ukrainan Kiovaa. Lisäksi yksi päärataverkon haara lähtee Brjanskista kohti Orjolia. Tämän ohella Moskovasta saapuvalta pääradalta lähtee Brjanskissa kaksi tärkeä sivurataa: yksi pohjoiseen kohti Vjazmaa ja toinen luoteeseen kohti Smolenskia ja Valko- Venäjän Vitsebskiä (ja edelleen Pietaria). Brjanskin päärautatieasema eli Brjanskin Orjolin asema (Brjansk 1, Брянск-Орловский) sijaitsee tällä rataosuudella runsas kolme kilometriä Moskovasta lounaaseen johtavan radan luoteispuolella. Brjanskin kaupunkialueella on lentoasema. Maantieyhteyksistä tärkeimpiin kuuluu Moskovasta saapuva valtatie M3, joka ohittaa kaupungin runsas 10 kilometriä sen itäpuolelta ja joka runsaan 140 kilometrin päässä etelässä liittyy valtatiehen M2 (Moskova– Kiova). Toinen keskeinen valtatie on kaupungista lounaaseen Valko-Venäjän Homeliin johtava M13. Muita merkittäviä maanteitä ovat luoteteesta saapuva ja kookkoon jatkava A141 (Valko-Venäjän rajalta Vitsebskistä– Rudnja– Smolensk– Roslavl– Brjansk– Karatšev- Orjol) sekä pohjoiseen Djatkovon kautta Kalugan alueen Ljudinovoon ja edelleen Kiroviin johtava kantatie P68. ==Lähteet== ==Aiheesta muualla== * Kaupungin virallinen sivusto (bryansk032.ru/) * Brjanskiin keskittyvä kaupunkiportaali (bryanskcity.ru) Luokka:Brjanskin alueen kaupungit
Vjazma

Vjazma () on kaupunki Smolenskin alueella Vjazma-joen varrella. Vuonna 2010 kaupungin väkiluku oli 57 103 henkeä. Vjazma mainitaan ensimmäistä kertaa kroniikossa 1239 vaikka oletetaankin sen olevan tätäkin kauemman asuttuna. Kaupunki on historian aikana toiminut tärkeänä puolustuksena Moskovan edustalla. Napoleonin hyökätessä Venäjälle vuonna 1812 kaupungissa käytiin suuri taistelu peräänyvien ranskalaisten ja venäläisten joukkojen välillä. Toisen maailmansodan aikana kaupunki toimi sotatantereena puna-armeijan ja Wehrmachtin välillä Moskovan taistelussa. thumb|left|210px|Vjazman rautatieasema on Smolenskin alueen tärkeimpiä risteysasemia Moskovasta Smolenskiin ja edelleen Minskiin jatkava valtatie M1 ohittaa kaupungin aivan sen pohjoispuolelta; tämä moottoritie on nopein yhteys kaupungista pääkaupunkiin tai Smolenskiin. Kaupunki on tärkeä rautateiden risteysasema, josta on junayhteydet muun muassa Moskovan Valko-Venäjän asemalle, Pietariin, Kalugaan ja Brjanskiin. Satelliittikuvissa kaupungin kaakkoispuolella näkyy myös sotilaslentokenttä. == Lähteet == == Aiheesta muualla == *My Vyazma -sivusto Luokka:Smolenskin alueen kaupungit
Pekka Hämäläinen (jalkapallovaikuttaja)

Pekka Timo Juhani Hämäläinen (25. lokakuuta 1938 HelsinkiKuka kukin on 2007, Otava 2006 – 4. kesäkuuta 2013) oli suomalainen varatuomari, Elintarviketeollisuusliiton toimitusjohtaja ja Suomen Palloliiton pitkäaikainen puheenjohtaja.Pekka Hämäläisen muistokirjoitus Helsingin Sanomissa Hämäläinen toimi Suomen Palloliiton puheenjohtajana vuosina 1997–2009. Hänet valittiin neljännelle kolmivuotiskaudelle 22. lokakuuta 2006.Hämäläinen jatkaa puheenjohtajana Suomen Palloliitto, 22. lokakuuta 2006. Hämäläinen toimi monessa muussakin urheilun luottamustoimessa, muun muassa SLU:n hallituksessa, Stadion-säätiön hallituksessa ja Euroopan jalkapalloliitto UEFA:n eri komiteoissa. Hän toimi UEFA:n Assistance Programmes Committeen puheenjohtajana vuoteen 2009 asti. Captain’s Ballin Hämäläinen sai vuonna 2011. Hämäläinen pelasi jalkapalloa myös itse ja voitti pelaajana jalkapallon Suomen-mestaruuden vuonna 1961 HIFK:ssa. Pelipaikaltaan hän oli keskushyökkääjä. Siviilityöstään Elintarviketeollisuusliiton toimitusjohtajana Hämäläinen jäi eläkkeelle kesäkuussa 2002. Hämäläinen menehtyi vaikean sairauden murtamana 4. kesäkuuta 2013. Hämäläisen vanhemmat olivat pankinjohtaja Juho Hämäläinen ja pianisti Maire Halava. == Lähteet == Luokka:Suomalaiset jalkapalloilijat Luokka:Suomalaiset jalkapallovaikuttajat Luokka:Suomalaiset juristit Luokka:Suomalaiset työnantajajärjestöjen johtajat Luokka:Jalkapallon Suomen mestarit Luokka:Vuonna 1938 syntyneet Luokka:Vuonna 2013 kuolleet
Itätulli

Itätulli ( ) on Porin V kaupunginosa, joka tunnetaan puhekielessä nimellä Viikkari. Kaupunginosa sijaitsee keskustasta itään ja Aittaluodosta etelään. Kaupunginosan rajoina toimivat Isolinnankatu, Itsenäisyydenkatu ja Paanakedonkatu. Itätullin rakennuskanta on pääosin alkuperäistä 1800-luvun puolivälin puutalokantaa, ja alue on eräs Suomen merkittävimpiä säilyneitä empirepuutalokaupunginosia. Suuri osa rakennuskannasta on asemakaavallisesti suojeltua. Kaupunginosassa toimivat muun muassa Satakunnan Museon alainen Rakennuskulttuuritalo Toivo, Otsolan kansalaisopisto, Porin venäläinen ortodoksinen kirkko ja Porin oikeustalo. Sibeliuspuistossa järjestetään joka kevät Viikkarin kyläjuhla, joka on kaupunginosan asukkaille tarkoitettu ulkoilmatapahtuma. Viikkarin kyläjuhla == Lähteet == == Aiheesta muualla == * *
Reasonable Doubt

Reasonable Doubt on Jay Z:n esikoisalbumi vuodelta 1996. Levyä on ylistetty hiphop-klassikoksi ja usein myös Jay Z:n parhaaksi albumiksi. Rolling Stone- lehti valitsi Reasonable Doubtin kaikkien aikojen 500 parhaan albumin joukkoon vuonna 2003, vuonna 2005 se pääsi musiikkikanava MTV:n kaikkien aikojen kymmenen parhaan hiphop-levyn listalle. Yhdysvalloissa levy myi platinaa. Singleinä julkaistiin "Can't Knock the Hustle", "Ain't No Nigga/Dead Presidents" ja "Feelin' It". ==Kappaleluettelo== #"Can't Knock the Hustle" (featuring Mary J. Blige) (tuottaja: Knobody) - 5:17 #"Politics As Usual" (tuottaja: Ski) - 3:41 #"Brooklyn's Finest" (featuring The Notorious B.I.G.) (tuottaja: Clark Kent) - 4:36 #"Dead Presidents II" (tuottaja: Ski) - 4:27 #"Feelin' It" (featuring Mecca) (tuottaja: Ski) - 3:48 #"D'evils" (tuottaja: DJ Premier) - 3:31 #"22 Two's" (tuottaja: Ski) - 3:29 #"Can I Live" (tuottaja: DJ Irv) - 4:10 #"Ain't No Nigga" (featuring Foxy Brown) (tuottaja: Big Jaz) - 4:03 #"Friend or Foe" (tuottaja: DJ Premier) - 1:49 #"Coming of Age" (featuring Memphis Bleek) (tuottaja: Clark Kent) - 3:59 #"Cashmere Thoughts" (tuottaja: Clark Kent) - 2:56 #"Bring It On" (featuring Big Jaz & Sauce Money) (tuottaja: DJ Premier) - 5:01 #"Regrets" (tuottaja: Peter Panic) - 4:34 #(Bonusraita) "Can't Knock The Hustle (Fools Paradise Remix)" (featuring Meli'sa Morgan) (tuottaja: Irv Gotti) - 4:43 Huomautukset * "Can't Knock the Hustle" sisältää lisäksi Pain in Da Assin laulua. * "Brooklyn's Finest" sisältää Pain in Da Assin ja DJ Clark Kentin laulua. * "Ain't No Nigga" sisältää Khadijah Bassin ja Big Jazin laulua. * "Can't Knock the Hustle" sisältää interpolaation Melisa Morganin kappaleesta "Fool's Paradise", samplen Eric B.:n ja Rakimin kappaleesta "I Know You Got Soul", samplen Marcus Millerin kappaleesta "Much Too Much" ja dialogia elokuvasta Scarface * "Politics as Usual" sisältää samplen The Stylisticsin kappaleesta "Hurry Up This Way Again" * "Brooklyn's Finest" sisältää samplen The Ohio Playersin kappaleesta "Ecstasy", toisen samplen Ol' Dirty Bastardin kappaleesta "Brooklyn Zoo" ja dialogi-interpolaation elokuvasta Carlito's Way * "Dead Presidents II" sisältää samplen Lonnie Liston Smithin kappaleesta "A Garden of Peace" ja Nasin kappaleesta "The World Is Yours (Tip Mix)" == Singlet == * "Dead Presidents" (20. helmikuuta 1996) * "Ain't No Nigga" (26. maaliskuuta 1996) * "Can't Knock the Hustle" (27. elokuuta 1996) * "Feelin' It" (14. huhtikuuta 1997) Luokka:Vuoden 1996 albumit Luokka:Vuoden 1996 esikoisalbumit Luokka:Jay Z:n albumit
In concert 1966–1991

In concert 1966–1991 on Hectorin ensimmäinen live-levy, joka on äänitetty keväällä 1992 Tavastialla ja Kaivohuoneella. Kappaleessa ”Kuningatar”, on uusi, alkuperäisestä singlestä (ilmestynyt 1969) poikkeava sanoitus. ==Kappaleet== Kaikki kappaleet säveltänyt ja sanoittanut Hector, ellei toisin mainittu. # # # # # # # # # # # # # # # # # # # == Kokoonpano == * Hector – laulu, kitara * Pave Maijanen – kitarat, mandoliini, huuliharppu, tenoritorvi, laulu * Juha Tikka – basso, laulu * Keimo Hirvonen – rummut * Mongo Aaltonen – lyömäsoittimet * Esa Kotilainen – Hammond B3-urut, Vox-urut, haitari, mellotron * Jarmo Nikku – kitarat, sähkö-sitar (kappaleet 1, 3, 6, 7, 9, 10, 12, 13, 16, 17 ja 19) * Muddy Manninen – kitara (kappaleet 4, 5, 8, 11, 14, 15 ja 18) === Tuotanto === * Jorma Hämis Hämäläinen – äänittäjä * Pave Maijanen – äänittäjä * Hector – äänittäjä == Lähteet == Luokka:Vuoden 1992 konserttitallenteet Luokka:Hectorin albumit Luokka:Pave Maijasen tuottamat albumit
Allume le soleil

Allume le soleil on Jean-Jacques Lafonin vuonna 2001 ilmestynyt albumi. Albumilta on 14 kappaletta, ja mukana on joitakin melko tunnettuja kappaleita. Jean-Jacques Lafonin kappaleet ovat rauhallista ja tunnelmallista pop- musiikkia. == Kappaleet == # Allume le soleil (intro musicale) # J´irai te chercher # Elle s´en va # Je savais rien de toi # Sans toi # Quelle est la couleur # Toujours une place pour toi # T´es pas comme ca # Si tu pars avec moi # Je t´attendrai encore # Allume le soleil # Le Géant de Papier # Mourir à Toulouse # C´est beaucoup mieux comme ca Luokka:Vuoden 2001 albumit Luokka:Ranskalaiset popalbumit
Pescia

Pescia // on kaupunki Italiassa Toscanan alueella Pistoian maakunnassa. Kaupungissa on vajaat 20 000 asukasta. Pescia on tunnettu Collodin kylästä, joka on Carlo Collodin, Pinokkion tekijän syntymäpaikka. Pesciassa on Pinokkiolle omistettu puisto. Pescia on myös tunnettu kukkamarkkinoistaan (Mercato dei fiori). == Ilmasto == Pesciassa on Köppenin ilmastoluokituksen mukaan välimerenilmasto. Vuoden keskilämpötila on noin 14 °C ja keskimääräinen sademäärä 890 millimetriä. Heinäkuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on tammikuu, jolloin keskilämpötila on noin 5 °C. Sateisin kuukausi on marraskuu, jolloin sataa keskimäärin noin 115 millimetriä. Heinäkuu puolestaan on kuivin kuukausi. Silloin keskimääräinen sadanta on 32 millimetriä. == Lähteet == == Aiheesta muualla == Luokka:Toscanan kaupungit Luokka:Pistoian maakunnan kunnat
Keaton Tyndall

Keaton Tyndall (s. 14. maaliskuuta 1992) on yhdysvaltalainen lapsinäyttelijä, joka tunnetaan parhaiten sarjasta Kauniit ja rohkeat, jossa hän esittää Phoebe Forresteriä. Keaton on minuuttia vanhempi kuin siskonsa Kylie Tyndall. He ovat identtiset siskokset. ==Aiheesta muualla== *Kylie & Keaton Tyndallin viralliset sivut * Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt en:Keaton and Kylie Rae Tyndall
Los Angeles Clippers

Los Angeles Clippers on losangelesilainen NBA-koripalloseura, joka pelaa läntisessä konferenssissa Tyynenmeren divisioonassa. Clippers on toiminut aiemmin nimillä Buffalo Braves (vuosina 1970–1978) ja San Diego Clippers (vuosina 1978–1984). Seuraa edustaneita menestyneitä pelaajia ovat olleet muun muassa Adrian Dantley, Bob McAdoo, Bill Walton, Dominique Wilkins, Elton Brand ja Sam Cassell. Seurassa ovat 2010-luvulla pelanneet muun muassa Chris Paul, Chauncey Billups, Blake Griffin, DeAndre Jordan, Kawhi Leonard ja Paul George. Seuran omistaa Steve Ballmer. Los Angeles Clippers oli vuonna 2023 Forbesin listauksessa maailman 45. arvokkain urheiluseura 3,9 miljardin dollarin arvolla. == Menestys kausittain 2000-luvulla == Kausi Voitot Tappiot Voittoprosentti Valmentaja Pudotuspelit 1999–2000 15 67 18,3 Chris Ford, Jim Todd – 2000–2001 31 51 37,8 Alvin Gentry – 2001–2002 39 43 47,6 Alvin Gentry – 2002–2003 27 55 32,9 Alvin Gentry, Dennis Johnson – 2003–2004 28 54 34,1 Mike Dunleavy – 2004–2005 37 45 45,1 Mike Dunleavy – 2005–2006 47 35 57,3 Mike Dunleavy 2. kierros 2006–2007 40 42 48,8 Mike Dunleavy – 2007–2008 23 59 28,0 Mike Dunleavy – 2008–2009 19 63 23,2 Mike Dunleavy – 2009–2010 29 53 35,4 Mike Dunleavy, Kim Hughes – 2010–2011 32 50 39,0 Vinny Del Negro – 2011–2012 40 26 60,6 Vinny Del Negro 2. kierros 2012–2013 56 26 68,3 Vinny Del Negro 1. kierros 2013–2014 57 25 69,5 Doc Rivers 2. kierros 2014–2015 56 26 68,3 Doc Rivers 2. kierros 2015–2016 53 29 64,6 Doc Rivers 1. kierros 2016–2017 51 31 62,2 Doc Rivers 1. kierros 2017–2018 42 40 51,2 Doc Rivers – 2018–2019 48 34 58,5 Doc Rivers 1. kierros 2019–2020 49 23 68,1 Doc Rivers 2. kierros 2020–2021 47 25 65,3 Tyronn Lue Konferenssifinaalit == Lähteet == * Los Angeles Clippersin NBA-sivusto === Viitteet === Luokka:NBA-seurat Luokka:Yhdysvaltalaiset koripalloseurat
Setnakht

Setnakht oli Egyptin faarao 1100-luvulla eaa. Ei tiedetä, miten hän nousi valtaan. Ei edes tiedetä, kuka hän oli ja mistä hän oli kotoisin. Varmaa kuitenkin, että hänen onnistui päästä uuden, 20. dynastian ensimmäiseksi faaraoksi. Hänen hallituskautensa oli lyhyt, vain kolme vuotta, ja hänen hautajaisiaan voi pitää yhtä hämärinä kuin hänen nousuaan valtaistuimelle: hän anasti itselleen edeltäjänsä Tausretin haudan Kuninkaiden laaksossa. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Kylie Tyndall

Kylie Rae Tyndall (s. 14. maaliskuuta 1992) on yhdysvaltalainen lapsinäyttelijä, jonka sisko Keaton Tyndall on minuuttia vanhempi. Kylie ja Keaton ovat näytelleet saippuasarjassa Kauniit ja rohkeat, jossa he esittävät Forrestereiden kaksostyttöjä. == Aiheesta muualla == * Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt
Total Live 1991–2003

Total Live 1991–2003 on Hectorin toinen live-levy. Ensimmäinen CD on sama kuin edellinen live-äänite In concert 1966–1991 uudelleen masteroituna versiona. ==Kappaleet== ===CD 1=== # Palkkasoturi -Universal Soldier- (säv. Buffy Sainte-Marie, suom. san. Hector) – 3'22 # Mandoliinimies (säv. & san. Hector) – 2'43 # Olen hautausmaa (säv. & san. Hector) – 2'34 # Laura (Sua kauheesti kaipaan) -Tell Laura I Love Her- (säv. Jeff Barry / Ben Raleigh suom. san Hector) – 3'14 # Takataan Roos -Yakety Yak- (säv. Leiber/Stoller, suom san. Hector) – 2'10 # Ota yhteyttä apinaan (säv. & san. Hector) – 3'02 # Seisovaa ilmaa -Walk on the Wild Side- (säv. Lou Reed, suom. san. Hector, Juice Leskinen) – 4'38 # Kuinka voit väittää (Että yksinäinen oot) -Streets of London- (säv. Ralph McTell, suom. san. Hector) – 3'28 # Näkemiin-kuulemiin (säv. & san. Hector) – 3'56 # Juodaan viinaa (säv. & san. Hector) – 3'39 # Paratiisilinnut (säv. & san. Hector) – 3'47 # Seinästä seinään (säv. & san. Hector) – 5'23 # Woyzeck (säv. & san. Hector) – 5'04 # Kaikki tahtoo rakastaa (säv. & san. Hector) – 3'29 # Kuningatar -Where Do You Go To (My Lovely)- (säv. Peter Sarstedt, suom. san. Hector) – 4'10 # Ake, Make, Pera ja mä (säv. & san. Hector) – 2'59 # Koko hela maailma (säv. & san. Hector) – 3'54 # Lumi teki enkelin eteiseen (säv. & san. Hector) – 3'54 # Näin on (säv. & san. Hector) – 3'23 === CD 2 === # Yksinäinen tinasotamies (säv. & san. Hector) – 4'58 # Nuorallatanssija -Lindansaren- (säv. Mikael Wiehe, suom. san. Hector) – 6'02 # Mulla ei oo rahaa (säv. & san. Hector) – 3'07 # Satakielen laulu (säv. Hector, san. Hector & V. A. Koskenniemi) – 7'59 # Yhtenä iltana (säv. & san. Hector) – 5'02 # Omassa kotona (säv. & san. Hector) – 2'52 # Olen nielaissut kuun (säv. & san. Hector) – 4'30 # Lapsuuden loppu (säv. & san. Hector) – 3'07 # Jäävalssi (säv. & san. Hector) – 3'44 # Sarjakuva-rock (säv. & san. Hector) – 3'16 # Nostalgia (säv. & san. Hector) – 4'30 # Jos sä tahdot niin (säv. & san. Hector) – 3'38 # Sota on kaunis (säv. & san. Hector) – 6'35 ==Muusikot== === CD 1 === * Hector – laulu, kitara * Pave Maijanen – kitarat, mandoliini, huuliharppu, tenoritorvi, laulu * Juha Tikka – basso, laulu * Keimo Hirvonen – rummut * Mongo Aaltonen – lyömäsoittimet * Esa Kotilainen – Hammond B3-urut, Vox-urut, Mellotron, haitari * Jarmo Nikku – kitarat, sähkö-sitar (1, 2, 3, 6, 7, 9, 10, 12, 13, 16, 17, 19) * Muddy Manninen – kitara (4, 5, 8, 11, 14, 15, 18) === CD 2 === Kappaleet 1-7 * Hector – laulu * Peter Lerche – kitara * Pauliina Lerche – haitari, kantele * Pave Maijanen – basso, akustinen kitara, laulu * Arttu Takalo – vibes, koskettimet * Okko Laru – rummut, Laulu ;Jousikvartetti Polaris: * Juha-Pekka Koivisto – 1. Viulu * Petri Päivärinne – 2. Viulu * Markku Lintunen – alttoviulu * Tuiri Lyijynen – sello Kappaleet 8-13 * Hector – laulu * Okko Laru – rummut, laulu * Masa Maijanen – basso * Muddy Manninen – kitara * Mikko Rintanen – koskettimet, kitara, laulu * Karl Sinkonen – koskettimet == Lähteet == Luokka:Vuoden 2003 konserttitallenteet Luokka:Hectorin albumit Luokka:Pave Maijasen tuottamat albumit
Khieu Samphan

Khieu Samphan (s. 27. heinäkuuta 1931) oli tärkeimpiä Punaisten khmerien johtajia, joka toimi liikkeen kansainvälisenä keulakuvana ja puhemiehenä. Khieu piti hallussaan muodollista Demokraattisen Kamputsean valtionpäämiehen virkaa 1976–1979. Punakhmerien sisärenkaan keskinäisessä hierarkiassa hän oli veli numero 5Ezine Articles: A Biography of Khieu Samphan haettu 27.8.2009. Khieu Samphan opiskeli talous- ja valtiotieteitä Pariisissa 1950-luvulla. Hänen väitöskirjansa Kambodžan talouden ja teollisuuden kehityksestä (1959) kannatti omavaraisuutta ja asettui riippuvuusteoreetikkojen puolelle syyttäen kehittyneitä maita kehitysmaiden köyhyydestä. Hän oli yksi khmeropiskelijoiden yhdistyksen perustajista, jonka keskuudesta kasvoivat Kambodžan maaperällä vaikuttaneet vasemmistolaiset liikkeet. Kun Ranskan viranomaiset sulkivat järjestön 1956, hän perusti uuden khmeropiskelijoiden unionin. Sekä Pol Pot että Ieng Sary solmivat kiinteät keskinäiset suhteet sukujen sisäisten avioliittojen avulla. Kun Khieu palasi Pariisista 1959 hän sai aseman Phnom Penhin yliopistossa ja perusti ranskankielisen lehden L'Observateur, joka suhtautui vihamielisesti hallitukseen. Seuraavana vuonna viranomaiset lakkauttivat lehden, Khieu pidätettiin, pakotettiin riisuutumaan ja valokuvattiin julkisesti alasti. Lon Nolin vuoden 1970 sotilasvallankaappauksen jälkeen, jossa prinssi Sihanouk syöstiin vallasta, punaiset khmerit liittoutuivat syrjäytetyn monarkin kanssa hallituksenvastaiseksi rintamaksi Gouvernement Royal d'Union Nationale du Kampuchéa. Khieu toimi tämän hallituksen varapääministerinä, puolustusministerinä ja sen armeijan ylipäällikkönä. Demokraattisen Kamputsean aikana Khieu nimitettiin presidiumin puheenjohtajaksi, valtionpäämieheksi. Läheiset suhteet Pol Potiin säästivät hänet sisäisiltä puhdistuksilta. Vietnamilaisten joukkojen ajettua punaiset khmerit pääkaupungista 1979 Samphan johti sissihallitusta, joka nautti kansainvälistä tunnustusta vuoteen 1982. Vuonna 1985 hänestä tuli virallisesti Pol Potin seuraaja, jossa asemassa hän toimi, kunnes antautui Hun Senin hallitukselle 1998. Yhdistyneiden kansakuntien tukema Kambodžan erityistuomioistuin tuomitsi Samphanin ja Nuon Chean elinkautiseen vankeuteen monenlaisista rikoksista ihmisyyttä vastaan elokuussa 2014 sekä niin ikään elinkautiseen vankeuteen kansanmurhasta marraskuussa 2018. == Lähteet == == Aiheesta muualla == Luokka:Kambodžalaiset poliitikot Luokka:Elinkautisvangit Luokka:Vuonna 1931 syntyneet Luokka:Elävät henkilöt
ASCOD

ASCOD on espanjalaisten ja itävaltalaisten yhteistyönä suunnittelema ja valmistama rynnäkköpanssarivaunu. Tämän panssarivaunun valmistajana toimivat itävaltalainen Steyr-Daimler-Puch ja espanjalainen Santa Bárbara Sistemas, jotka molemmat kuuluvat nykyään General Dynamics -konserniin. Itävallan armeijan tilaamista 112 panssarivaunusta ensimmäiset valmistuivat 2002. == Tekniset tiedot == Miehistö *3+8 Aseistus *25 mm automaattikanuuna *7,62 mm konekivääri *2 kpl 6 savunheittimen patteria Mitat *Pituus: 6,986 m *Leveys: 3,15 m *Korkeus: 2,653 m *Maavara: 0,45 m Taistelumassa *27 500 kg Nopeus *Tiellä 70 km/h Toimintamatka *600 km Panssarointi *Ei tiedossa Luokka:Espanjalaiset rynnäkköpanssarivaunut Luokka:Itävaltalaiset rynnäkköpanssarivaunut
Sisowath Sirik Matak

Prinssi Sisowath Sirik Matak (22. tammikuuta 1914 – 21. huhtikuuta 1975) oli kambodžalainen kuninkaallinen. Sirik Matak syntyi Phnom Penhissa. Vuonna 1941 ranskalaiset viranomaiset jättivät hänet huomiotta kuninkaanvalinnassa ja kuninkaaksi tuli hänen 18-vuotias serkkunsa, prinssi Norodom Sihanouk. 18\. maaliskuuta 1970 Sirik Matak avusti pääministeri kenraali Lon Nolia vallankaappauksessa, jossa kuningas syrjäytettiin. Sirik Matak sai itse pitää varapääministerin asemansa. Syrjäytetty kuningas tuki kuitenkin hallitusta vastaan taistelevia punakhmerejä, jotka valtasivat pääkaupungin heinäkuussa 1975. Lon Nol erosi 1. huhtikuuta 1975 ja pakeni maasta. YK:n lähettiläs John Gunter Dean tarjosi Khmertasavallan korkeille viranomaisille turvapaikkaa, mutta Sirik Matak, Long Boret ja Lon Nolin veli Lon Non kieltäytyivät. Punakhmerit teloittivat heidät 21. huhtikuuta 1975 Phnom Penhissa. Luokka:Kambodžalaiset poliitikot Luokka:Kambodžan kuninkaalliset Luokka:Vuonna 1914 syntyneet Luokka:Vuonna 1975 kuolleet Luokka:Teloitetut
Norodom Suramarit

Norodom Suramarit (Preach Reach Brhat Pada Samdach Brhat Naradhama Suramarta), (6. maaliskuuta 1896 - 3. huhtikuuta 1960) oli Kambodžan kuningas vuodesta 1955 kuolemaansa saakka. Hän oli kuningas Norodom Sihanoukin isä ja kuningas Sisowath Monivongin serkku. Hän myös nai Monivongin tyttären Sisowath Kosawakin. Monivongin kuollessa 1941 ranskalaiset siirtomaaisännät valitsivat Sihanoukin kuninkaaksi. Vuonna 1955 buddhalaista sosialismia suosinut Sihanouk jätti kuninkuuden isälleen ja hallitsi maata pääministerinä. Kuningas Suramaritin kuollessa hänen pojastaan tuli taas maan päämies, vaikka hän ei ottanutkaan kuninkaan titteliä kuin vasta monien vaiheiden jälkeen 1993. Luokka:Kambodžan kuninkaalliset Luokka:Vuonna 1896 syntyneet Luokka:Vuonna 1960 kuolleet
Welcome to Hell

Welcome to Hell on englantilaisen Venom-yhtyeen esikoisalbumi, joka julkaistiin vuonna 1981. Se oli black metallin lisäksi merkittävä NWOBHM (New Wave of British Heavy Metal) -albumi. Musiikillinen tyyli oli ajalleen erittäin rajua ja se poikkesi selvästi muista sen ajan heavy metal -yhtyeistä. Levy sai ilmestyessään kritiikkiä tukkoisesta sointimaailmasta, minkä lisäksi levyllä oli soittoteknisiä virheitä. Inferno- lehden haastattelussa Conrad "Cronos" Lant selitti tämän johtuneen siitä, että levy koottiin nopeasti äänitetyistä demoista. Ne oli tarkoitettu materiaalin tallentamiseksi ja yhtye ei näin kiinnittänyt huomiota soiton tarkkuuteen tai soinnin selkeyteen. Levy- yhtiö kuitenkin ilmoitti, että varsinainen levy tehtäisiin demomateriaalista tai sopimus raukeaisi.Inferno-lehti 9/2011 Toisaalta juuri soundin raakuutta pidetään levyn keskeisenä elementtinä musiikin ohella niiden erottaessa yhtyeen välittömästi muista, huolellisemmin tuotetuista yhtyeistä. == Kappaleet == === A-puoli === # # # # # # === B-puoli === # * # # # # === Vuoden 1985 uudelleenjulkaisun bonuskappaleet (Combat records) === # * # === Vuoden 2002 uudelleenjulkaisun bonuskappaleet (Castle/Sanctuary) === # * # # # # # # # # # # ==Erikoisjulkaisut== * Limited Edition Picture Disc (vinyyli) * Uusiojulkaisu kahdella bonus-kappaleella (vinyyli) ==Kokoonpano== * Cronos – basso, laulu * Mantas – kitara * Abaddon – rummut == Arvostelut == * AllMusic: * Imperiumi: 9/10 == Lähteet == == Aiheesta muualla == * * Luokka:Venomin albumit Luokka:Vuoden 1981 esikoisalbumit
Black Metal (Venomin albumi)

Black Metal on Venom-yhtyeen toinen albumi, joka julkaistiin vuonna 1982. Albumi on yksi tärkeimmistä black metal -genren edeltäjistä, albumi muun muassa antoi genrelle nimen. Levyn nimikkokappaleen voi kuulla pelissä Tony Hawk’s American Wasteland. Albumi on listattu kirjassa 1001 Albums You Must Hear Before You Die.1001 Albums You Must Hear Before You Die , luettelo albumeista Levyn nimikappaletta ovat versioineet muun muassa Cradle of Filth, Hypocrisy ja Dimmu Borgir. Se on yksi kaikkien aikojen suosituimmista black metal -lainakappaleista. ==Kappalelista== Alkuperäisen vinyylijulkaisun A-puoli oli nimetty Side Blackiksi ja B-puoli Side Metaliksi. "Bloodlust" julkaistiin alun perin vain singlenä v. 1982. B - puolena oli "In Nomine Satanas" ==Erikoisjulkaisut== * Limited Edition Picture Disc (vinyyli) * Uusiojulkaisu kolmella bonus-kappaleella (vinyyli) ==Kokoonpano== * Cronos – basso, laulu * Mantas – kitara * Abaddon – rummut == Arvostelut == * AllMusic: * Imperiumi (Janne Rintala): 8,5/10 * Imperiumi (Serpent): 8/10 == Lähteet == == Aiheesta muualla == * * * Luokka:Vuoden 1982 albumit Luokka:Venomin albumit
Sisowath Monivong

Sisowath Monivong (1875–1941) oli Kambodžan kuningas vuodesta 1927 kuolemaansa saakka. Sisowath Monivong oli kuningas Sisowathin (hallitsi 1904–1927) toiseksi vanhin poika. Hänen syntyessään maata hallitsi Ranskan nukkehallitsijana hänen setänsä kuningas Norodom (hallitsi 1860–1904) Odongosta käsin. Vuonna 1884 ranskalaiset valloittivat Laosin ja miehittivät Vietnamin ja Kambodža otettiin suoraan siirtomaahallintoon. Siam (vuodesta 1939 Thaimaa) lyötiin sodassa, mutta jätettiin miehittämättömäksi puskurivyöhykkeeksi. Kuninkaallinen perhe pakeni Phnom Penhiin, jossa Sisowath Monivong eli. Vuonna 1904 hänen setänsä kuoli ja isästään, joka oli kruununprinssi tuli kuningas ja Monivongista kruununprinssi. Hänen isänsä kuoli 1927 ja hänestä tuli kuningas. Kuten isänsäkin, Monivong oli Ranskan nukkehallitsija ja valtaa piti ranskalainen kenraali. Monivongin aikana Kambodža sai kuitenkin vaikutteita kommunismista ja vietnamilainen Ho Tši Minh perusti Indokiinan kommunistisen puolueen 1930, joka sai suurta suosiota myös Kambodžassa. Kommunistien tavoitteena oli kuitenkin syrjäyttää ranskalaiset, eikä kuningasta. Vuonna 1940 Ranska antautui Saksalle. Ranskassa vallan otti Vichyn hallitus, joka oli riippuvainen Saksasta. Myöhään 1940 japanilaiset joukot saapuivat Vietnamiin ja miehittivät Kambodžan alkuvuodesta 1941. Japanilaiset antoivat Vichyn ranskalaisen siirtomaahallinnon jatkaa toimiaan japanilaisten suojeluksessa. Thaimaa, joka oli liitossa Japanin kanssa, valloitti alueita Kambodžan länsiosasta. Kuningas pakeni loppuvuodesta Kampotiin, jossa hän pian kuoli. Ranskalaiset valitsivat hänen seuraajakseen hänen 19-vuotiaan pojanpoikansa Norodom Sihanoukin. Luokka:Kambodžan kuninkaalliset Luokka:Vuonna 1875 syntyneet Luokka:Vuonna 1941 kuolleet